Senovinės bitininkystės muziejus

Senovinės bitininkystės muziejus – 1984 metais įkurtas muziejus Šiaurės rytų Lietuvoje, Aukštaitijos nacionaliniame parke, Ignalinos raj. Stripeikių kaime, Vinco Bikaus sodyboje. Muziejaus teritorija yra 3 ha. Steigėjas – bitininkas Bronius Kazlas. Muziejų sudaro 5 pastatai su turiniu, apie 200 eksponatų (muziejus save pristato LIMIS sistemoje), 25 skulptūros iš medžio (pvz., atvaizduotos lietuvių dievybės Babilas, Austėja, skulptūriniai aviliai, šešios bičių šeimos ir stiklinis avilys su gyvomis bitėmis ir kt.). 

Siūlomos edukacinės programos: „Kvapų palėpė“ bičių produktų aromaterapija, „Nuo žolyno iki korio“ ir „Radvilų desertas“ bičių produktų degustavimo programos, „Bitelės žvakelė“ žvakių liejimo programa. Muziejuje priglobtos prezidento V. Adamkaus bitės (prezidentui bites dovanojo Ukrainos prezidentas V. Juščenka).

Muziejus veikia nuo gegužės iki spalio. Nuo spalio mėnesio priimamos ekskursijos užsakius iš anksto. Tradiciškai, rugpjūčio 15 d. (per Žolinę) rengiama medkopio pabaigos šventė.

Nuorodos 

 Museums-Webseite (lietuvių, anglų, vokiečių, prancūzų k.)
 Muziejus  
 Laura Piškinaite-Kazlauskiene: The Beekeeper’s Spiritual World in Museum Objects in: Pro Ethnologia 6  

Lietuvių etnografijos muziejai
Bitininkystė Lietuvoje